Armin Veh

Armin Veh (s. 1. helmikuuta 1961) on saksalainen jalkapallovalmentaja ja entinen keskikenttäpelaaja.  
Ura pelaajana

Veh aloitti peliuransa kotikaupunkinsa FC Augsburgissa 1979. Hän siirtyi pian Borussia Mönchengladbachiin, jossa hän pelasi vuoteen 1983 saakka. Gladbachin paidassa Veh oli mukana UEFA Cupin finaalissa 1980, kun seura hävisi Eintracht Frankfurtille.

1983–84 Veh pelasi sveitsiläisseura FC St. Gallenissa. Hänen ammattilaisuransa koki kovan kolauksen, kun Veh mursi jalkansa 1984. Loukkaantumisen jälkeen Veh pelasi vielä FC Augsburgissa ja Schwaben Augsburgissa sekä SpVgg Bayreuthissa. Hän lopetti uransa 1990 loukkaantumisten vuoksi.

Meriitit pelaajanaa

 UEFA Cupin hopeaa 1980

Ura valmentajana

Veh aloitti valmennusuransa FC Augsburgissa 1990. Hän johdatti joukkueen Oberligasta Regionalligaan 1994. Hän jatkoi uraansa SpVgg Greuther Fürthissä 1996 ja nosti seuran 2. bundesliigaan 1997. Hänet erotettiin Greuther Fürthistä lokakuussa 1997.

Kesällä 1998 Veh siirtyi SSV Reutlingenin päävalmentajaksi. Veh’n johdolla joukkue nousi 2. bundesliigaan 2000. Hän jätti Reutlingenin joulukuussa 2000 ja siirtyi Hansa Rostockin päävalmentajaksi. Veh jätti Hansa Rostockin päävalmentajan tehtävät lokakuussa 2003, koska halusi viettää enemmän aikaa Etelä-Saksassa asuvan perheensä kanssa.

Veh valmensi FC Augsburgia toistamiseen 2003–2004, jonka jälkeen hän oli vailla seuraa aina helmikuuhun 2006 saakka. Tuolloin VfB Stuttgart palkkasi Veh’n erotetun Giovanni Trapattonin seuraajaksi kauden loppuun. Veh’n sopimusta jatkettiin kuitenkin kauden 2006–07 loppuun saakka ja tammikuussa 2007 hän teki vuoden jatkosopimuksen VfB Stuttgartin kanssa.

VfB Stuttgartin peräsimessä Veh nousi jalkapallomaailman tietoisuuteen, johdattamalla badenwürttembergiläisseuran Saksan mestaruuteen ennätystasaisen kauden 2006–07 päätteeksi. Stuttgart eteni myös Saksan cupin finaaliin, mutta hävisi siinä 1. FC Nürnbergille 3–2.

Kausi 2007–08 alkoi Stuttgartin ja Veh’n kannalta heikosti. Mestarien liigassa seura on hävisi neljä ensimmäistä otteluaan ja menetti mahdollisuutensa edes UEFA Cupin jatkopeleihin. Saksan liigassa joukkue vajosi keskikastiin, mutta merkkejä paremmasta oli ilmassa syyskauden lopulla. Lauantaina 10.11. Stuttgart kukisti Etelä-Saksan derbyssä FC Bayern Münchenin 3–1 ja aiheutti superjoukkueelle kauden ensimmäisen tappion. Loppujen lopuksi mestaruutta puolustanut Stuttgart jäi Vehin johdolla Bundesliigassa kuudenneksi.

Kausi 2008/09 alkoi myös heikosti ja Vehin asema päävalmentajan joutui kriittisen tarkastelun alaiseksi. Lopulta 14.kierroksellä kärsitty 4–1 tappio VfL Wolfsburgille oli liikaa ja Veh sai marraskuussa 2008 potkut tehtävistään.Der VfB entlässt Armin Veh

Veh palasi valmennustehtäviin kesällä 2009, kun hän otti ohjat käsiinsä tuoreessa Saksan mestariseurassa VfL Wolfsburgissa.Veh ottaa ohjat mestari-Wolfsburgissa Veh ei kuitenkaan onnistunut saamaan Volkkaria samaan lentoon kuin Felix Magath superkaudella 2008/09. Wolfsburg putosi jo syyskaudella mestaruustaistelusta ja Mestarien liigassakin tie katkesi jo lohkovaiheeseen. Kauden vanhetessa ja tulosten heikentyessä huhut Vehin potkuista kiihtyivät ja lopullinen niitti oli tammikuussa kärsitty 2–3 tappio 1. FC Kölnille, minkä jälkeen Veh sai jättää tehtävänsä.Wolfsburg entlässt Armin Veh

Toukokuussa 2010 Veh jatkoi uraansa Bundesliigaseura Hamburger SV:n päävalmentajana kaksivuotisella sopimuksella.Veh ist neuer HSV-Chefcoach Kausi 2010/11 ei kuitenkaan sujunut odotusten mukaisesti ja HSV putosi keskikastiin jääden europelipaikoista käytävän taistelun ulkopuolelle. Seuran sisäiset ristiriidat ajoivat HSV:n keväällä 2011 kaaokseen ja maaliskuussa Veh ilmoitti jättävänsä riitaisan seuran kauden jälkeen.Veh to leave in summer  Pian tämän ilmoituksen jälkeen HSV hävisi FC Bayern Münchenille 6–0 ja ottelun jälkeen Veh sai potkut seurasta.Der HSV trennt sich von Veh

Toukokuun lopussa 2011 Veh teki valmennussopimuksen 2. Bundesliigaan pudonneen Eintracht Frankfurtin kanssa.Veh übernimmt bei der Eintracht das Zepter Veh onnistui debyyttikaudellaan tehtävässään ja palautti Eintracht Frankfurtin pääsarjaan.Fortuna verteidigt Platz 3 - Aachen steigt ab Kaudella 2012/13 Veh piiskasi Frankfurtin loistavaan menestykseen ja seura sijoittui Bundesliigassa kuudenneksi selviten Eurooppa-liigaan. Kausi 2013/14 ei sujunut yhtä menestyksekkäästi ja Frankfurt taisteli sijoituksista liigan keskikastissa. Maaliskuun alussa 2014 kerrottiin, ettei Veh jatka seuran päävalmentajana kauden jälkeen.Veh: "Ich habe noch keinen anderen Verein"

Toukokuussa 2014 Vehin ilmoitettiin palaavan kesällä VfB Stuttgartin päävalmentajaksi kaksivuotisella sopimuksella.Rückkehr zum VfB perfekt: Veh übernimmt bis 2016! Vehin toivottiin nostavan alavireisesti edelliskausina pelannut Stuttgart eurokentille, mutta toisin kävi. Joukkueen Bundesliigakausi 2014/15 alkoi surkeasti ja 12 pelatun kierroksen jälkeen joukkueella oli kasassa vain kaksi voittoa ja yhdeksän pistettä. Seurajohto erotti Vehin marraskuun lopulla, kun Stuttgart oli hävinnyt FC Augsburgille 0–1.Paukenschlag beim VfB! Veh nimmt seinen Hut

Kesäkuussa 2015 Veh palasi kaksivuotisella sopimuksella Eintracht Frankfurtin päävalmentajaksi.Perfekt! Veh kehrt zur Eintracht zurück Vehin comeback seurassa ei ollut erityisen menestyksekäs. Joukkueen peli takkusi ja tappioiden myötä sijoitus valui sarjataulukon tyvipäähän. Kevätkaudella seitsemän ottelun voitoton putki sysäsi Frankfurtin karsijan paikalle. Seurajohto erotti Vehin tehtävästään maaliskuun alussa 2016. Kaikkiaan Frankfurt voitti vain viisi Bundesliiga-ottelua Vehin alaisuudessa.Veh ist weg, Frankfurt kündigt schnelle Nachfolge an

Joulukuussa 2017 Vehistä tuli Bundesliigan putoamiskamppailuun vajonneen 1. FC Kölnin urheilutoimenjohtaja.Neuer FC-Sportdirektor Das sagt Armin Veh zu den dringlichsten Veh jätti tehdävänsä marraskuussa 2019.1. FC Köln löst Vertrag mit Geschäftsführer Veh auf: „Für alle Seiten faire Lösung“

Meriitit valmentajana

 Saksan mestaruus: 2007
 Saksan Cup
 Hopeaa 2007
 Vuoden jalkapallovalmentaja Saksassa: 2007

 Lähteet 

Luokka:Saksalaiset jalkapallovalmentajat
Luokka:Saksalaiset jalkapalloilijat
Luokka:Vuonna 1961 syntyneet
Luokka:Elävät henkilöt